รักษาความตื่นตัวและความกระปรี้กระเปร่า ปรับที่ทำงานและลดสิ่งรบกวน วางแผนและให้กำลังใจตนเอง
ขยับตัวแบบง่ายๆ เช่น เคาะเท้า ถ้าเริ่มทำจนเป็นนิสัยแล้ว ก็จะช่วยป้องกันไม่ให้เราผล็อยหลับในตอนที่ทำงานชิ้นสำคัญอยู่และทำให้เรายังคงตื่นตัวอยู่เสมอ หาเวลาพักด้วยเพื่อป้องกันไม่ให้กำลังและแรงจูงใจตกลง ตัวอย่างเช่น พยายามทำงานสัก 40 ถึง 55 นาทีและพักสัก 5 ถึง 20 นาที อาจลองออกไปเดินเล่นข้างนอกช่วงสั้นๆ ในบริเวณที่ปลอดภัยและมีแสงสว่างเพียงพอ พักสักครู่เพื่อจะได้ดูภาพยนตร์สยองขวัญสักช่วงหนึ่ง ถ้าคิดว่าภาพยนตร์แนวนี้ช่วยเราได้ ภาพยนตร์สยองขวัญช่วยให้เราตื่นตัวได้ แต่อย่าดูหากภาพยนตร์เริ่มทำให้เราไม่มีสมาธิในการทำงาน ดูภาพยนตร์สยองขวัญสัก 5-20 นาทีก็พอ น้ำชาหรือกาแฟดูเหมือนเป็นตัวเลือกในการแก้ปัญหาที่ดีแต่เราอาจตื่นตัวได้เพียงชั่วคราวจากนั้นก็ผล็อยหลับสนิทในวันต่อมา (อาจเผลอหลับช่วงสอบหรือประชุม) พยายามดื่มน้ำแทนจะดีกว่า  ดื่มน้ำเย็นสองแก้วทุก 30 นาที. น้ำเย็นไม่เพียงแค่ช่วยให้เราตื่นตัวเท่านั้น แต่ทำให้เราปัสสาวะบ่อยด้วย เราจึงหลับได้ยากขึ้น ชาสมุนไพรแบบไม่มีคาเฟอีนก็ช่วยให้เราตื่นตัวได้เพราะผลจากสมุนไพรที่อยู่ในชานั้น อาหารอย่างแซนด์วิช ชีส และผลิตภัณฑ์นมอื่นๆ สามารถช่วยให้เรากระปรี้กระเปร่ามากขึ้น อาหารที่มีน้ำตาลอาจทำให้เรารู้สึกตื่นตัวสักครู่หนึ่ง แต่สุดท้ายแล้วจะทำให้เราหมดแรงและง่วงนอน แอปเปิลจะรักษาระดับน้ำตาลในเลือดของเราให้คงที่ ฉะนั้นเราจึงตื่นตัวได้นานขึ้น กินผลไม้หรืออาหารที่ดีต่อสุขภาพดีกว่ากินอาหารที่มีน้ำตาล  อย่ากินอาหารที่หนักท้องตอนเย็น เพราะจะทำให้เรารู้สึกเฉื่อยชาและง่วงนอน กินอาหารเบาๆ ที่ดีต่อสุขภาพเช่น พวกอาหารประเภทผัดต่างๆ อย่าดื่มแอลกอฮอล์ เพราะจะกดประสาททำให้เราง่วงนอน เราอาจไม่ชอบแต่ดนตรีที่รุนแรงและจังหวะไม่แน่นอนจะกระตุ้นให้เราตื่นตัว ลองฟังเพลงแบบบรรเลง เพราะเราจะมีโอกาสวอกแวกน้อยกว่าและจะช่วยให้เรายังคงตื่นอยู่ ถ้าเรานอนร่วมกับเพื่อนหรือพี่น้อง แล้วเขากำลังหลับอยู่ เราต้องเปิดเพลงเสียงเบาๆ ใช้หูฟังก็ได้ ถ้าจำเป็น มีจุดกดที่หูอยู่ เมื่อถูกกระตุ้น ก็จะส่งสัญญาณไฟฟ้าเข้าไปในสมอง กดที่ขอบใบหูจะช่วยคลายแรงกดที่หลังและไหล่ บีบส่วนกลางของใบหูค่อนไปทางด้านบนจะช่วยคลายความเจ็บป่วยที่ข้อต่อได้ หลังจากทำแบบนี้ เราจะกระปรี้กระเปร่าและตื่นตัวมากขึ้น อยู่ให้ห่างจากโทรศัพท์มือถือ ทีวี และอุปกรณ์อิเล็กทรอนิกส์อื่นๆ อย่าเล่นอินเตอร์เน็ต  ดาวน์โหลดแอปพลิเคชันที่ช่วยปิดกั้นเว็บไซต์ที่เข้ามารบกวน เช่น SelfControl อาจปิดการเชื่อมต่อไวไฟด้วยก็ได้ ถ้าอินเตอร์เน็ตเป็นปัญหาใหญ่ที่รบกวนการทำงานของเรา อย่าเปิดอินเตอร์เน็ตจนกว่าจะทำงานเสร็จ  เราอาจตั้งมือถือให้อยู่ในโหมดเครื่องบินเพื่อจะได้รับข้อความที่เข้ามาและเปิดดูเมื่อพร้อม อากาศเย็นจะทำให้เรายังคงตื่นตัว แต่อากาศอบอุ่นจะทำให้เราหลับ ลองนึกถึงคืนที่เรานอนไม่หลับเพราะอากาศเย็นเปรียบเทียบกับคืนที่ห้องอุ่นสบายจนทำให้เราเคลิ้มหลับดูสิ ถ้าเห็นว่าอะไรเย็นๆ ช่วยให้เราตื่นตัว เราก็อาจเดินไปที่ห้องน้ำและล้างหน้าเพื่อให้ร่างกายสดชื่นก็ได้  ไม่ใช่ทุกคนที่จะตื่นตัวมากขึ้นเมื่ออากาศเย็นและรู้สึกง่วงนอนเมื่ออากาศอบอุ่น สำหรับบางคนใช้วิธีอื่นอาจได้ผลกว่า ฉะนั้นเลือกวิธีซึ่งได้ผลกับเราดีที่สุด อย่าทำงานบนเตียงนอน โซฟา หรือบนพื้น ถ้าเราทำงานในที่ซึ่งไม่ใช่โต๊ะและเก้าอี้ที่แข็งทื่อ เราก็จะรู้สึกอยากนอน และยิ่งสถานที่นั้นนั่งนอนสบายมากเท่าไร เราก็ยิ่งรู้สึกง่วงนอนหนักขึ้น ถ้าเป็นไปได้ ให้สถานที่ทำงานอยู่ห่างจากบริเวณที่เรานอนหรือเตียงเพื่อป้องกันไม่ให้เราเดินไปขึ้นเตียงง่ายขึ้น ถ้าง่วง พยายามทำงานอยู่ใกล้คนอื่น เราจะได้ไม่กล้านั่งหลับให้เขาเห็น ระวังอย่าหลังงอ! เมื่อเราเหนื่อย ตัวเราจะเริ่มงอไปโดยธรรมชาติ ฉะนั้นพยายามนั่งหลังตรงเข้าไว้ จะช่วยเพิ่มความตื่นตัวและทำให้รู้สึกดีขึ้น   พยายามเปลี่ยนที่นั่งไปเรื่อยๆ อย่านอนบนเตียงและหลับตา เราจะเผลอหลับและฝันเป็นตุเป็นตะว่าตนเองทำงานเสร็จแล้ว ถ้าเห็นว่าไม่สามารถแม้แต่จำสิ่งที่อ่านได้หรือสัปหงกโดยไม่รู้ตัว แสดงว่าเราต้องพักผ่อนแล้ว บางครั้งการได้นอนสักสามสี่ชั่วโมงและตื่นขึ้นมาอ่านต่อในตอนเช้าก็ดีกว่าปล่อยให้ตนเองมีอาการมึนงงในเช้าวันต่อมา เราไม่ควรนอนดึกแค่เพราะว่าเราต้องทบทวนบทเรียน เพราะเวลานอนคือเวลาที่ความจำได้รับการประมวลผลอย่างเหมาะสม การไม่ยอมนอนอาจทำให้สมองมีประสิทธิภาพในการเก็บข้อมูลลดลง ฉะนั้นโดยส่วนใหญ่แล้วการหาเวลางีบอย่างน้อยสักนิดตอนดึกดีกว่าการไม่ยอมนอนเลย  อย่าอยู่ดึกติดต่อกันสองคืนเพื่อรักษาสุขภาพ อย่านอนดึกบ่อยถ้าเป็นไปได้ คิดเช่นว่า “ใกล้เสร็จแล้ว” “งานนี้ไม่ได้หนักมากเลยนะ” “ฉันจะได้เห็นพระอาทิตย์ขึ้น” “เกรดจะต้องออกมาดีแน่” หรือถ้อยคำดีๆ อื่นๆ ก็ช่วยได้ ความคิดในแง่ลบรังแต่จะทำให้งานเสร็จช้า ฉะนั้นจงยืนยันกับตนเองว่าจะได้รับสิ่งตอบแทนที่คุ้มค่ากับเวลาและความพยายามอย่างแน่นอน เราอาจให้รางวัลตนเอง ถ้าเราทำอะไรเสร็จไปสักอย่างช่วงนั้น ตัวอย่างเช่น ถ้าเราอยู่จนดึกดื่นเพื่อทำงานให้เสร็จ เมื่อทำงานเสร็จตามเป้าหมายไปอย่างหนึ่ง เราอาจให้รางวัลตนเองด้วยการพักดื่มช็อกโกแลตสักถ้วย ดูละครหรือภาพยนตร์ทาง Netflix ในระยะเวลาที่ไม่นานนัก สิ่งจูงใจเล็กๆ อาจช่วยให้เราทำตามเป้าหมายทุกอย่างได้สำเร็จในคืนนั้น การงีบหลับนี้จะช่วยให้เรามีพลังงานมากขึ้นช่วงกลางคืน ถ้าเป็นไปได้ งีบหลับตอนกลางวันสักสองสามชั่วโมงและอย่าให้มีอะไรมารบกวนช่วงเวลานี้ อย่าลืมถอดคอนแทคเลนส์ออกด้วย ถ้าเราใส่ไว้ที่ดวงตาอยู่ เพราะหากหลับทั้งที่ยังใส่คอนแทคเลนส์อยู่ ตื่นขึ้นมาแล้วตาจะแห้ง และอาจเป็นอันตรายกับดวงตาได้  ตั้งเวลาถ้าจะงีบหลับ อย่างีบหลับเกิน 20 นาทีในช่วงกลางคืนและอยู่ในสภาพงัวเงีย  การงีบหลับช่วงกลางดึกอาจทำให้เราหลับยาวได้ ฉะนั้นพยายามหลีกเลี่ยงไว้จะดีที่สุด การงีบหลับช่วงกลางวันก็เพียงพอที่จะทำให้อยู่ทำงานตอนดึกได้
หมั่นขยับตัว. พักบ้าง. ดูภาพยนตร์สยองขวัญ. อย่าดื่มเครื่องดื่มที่มีคาเฟอีน. กินอาหารที่อุดมไปด้วยโปรตีนเพื่อให้ยังคงมีกำลัง. ฟังเพลงเมทัลแบบฮาร์ดคอร์. บีบนวดหู. ปิดอุปกรณ์ทุกอย่าง. เปิดหน้าต่างในห้องทำงาน. อย่าทำงานในที่ซึ่งนั่งนอนสบาย. นั่งหลังตรง. รู้ขีดจำกัดของตนเอง. เห็นว่าจำเป็นต้องอยู่ดึกเพื่อทำภารกิจให้เสร็จสิ้นจริงๆ. คิดในแง่บวก. ให้รางวัลตนเองทุกครั้งที่ทำภารกิจสำเร็จ. พยายามงีบหลับตอนกลางวัน.
https://www.wikihow.com/Pull-an-All-Nighter https://www.wikihow.com/Pull-an-All-Nighter https://www.wikihow.com/Pull-an-All-Nighter
Staying Awake and Alert Improving Your Workspace and Limiting Distractions Staying Optimistic and Planning Ahead